כפר קליל

כפר קליל (בערבית: كفر قليل) היא עיירה פלסטינית בנפת שכם בצפון יהודה ושומרון. על פי הלשכה הפלסטינית המרכזית לסטטיסטיקה (PCBS), אוכלוסיית העיירה מנתה 2,491 תושבים בשנת 2006.

כפר קליל נמצא כ-4.3 ק"מ דרומית לשכם. הכפר גובל בשכם מצפון וממזרח, ובבורין מדרום וממערב.Kafr Qallil Village Profile, ARIJ, p. 4

בכפר נמצאו חרסים מהתקופות הרומית והביזנטית.Bull and Campbell, 1968, p. 35 בנוסף על כך, נמצאו כתובות המתוארכות לתקופה הביזנטית.Dauphin, 1998, p. 800 מקום זה הוזכר בכרוניקה השומרונית,Conder and Kitchener, 1882, SWP II, p. 163 וידוע כי ישבה בו אוכלוסייה שומרונית במאה ה-7 לספירה.Conder, 1876, p.196

בתקופת האימפריה העות'מאנית הכפר היה חלק מסנג'ק שכם. בכפר התקיימו כ-50 משקי בית וכלל התושבים היו מוסלמים. התושבים שילמו שיעור מס קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל תושבים שילמו מס של כ-15,000 אקצ'ות.Hütteroth and Abdulfattah, 1977, p. 135

בשנת 1870, תיאר ויקטור גרן את כפר קליל ככפר של מאתיים תושבים, המופרד על ידי עמק בשני חלקים- צפוני ודרומי. בנוסף על כך, גרם תיאר כמה גנים צמודים אל הכפר.Guérin, 1874, p. 459

במפקד האוכלוסין של ארץ ישראל בשנת 1922 שנערך על ידי שלטונות המנדט הבריטי, מנתה אוכלוסיית כפר קליל 298 מוסלמים.Barron, 1923, Table IX, Sub-district of Nablus, p. 24 מספר זה גדל ל-332 תושבים ב-79 בתים במפקד האוכלוסין של 1931.Mills, 1932, p. 63 בסקר הכפרים משנת 1945 מנה כפר קליל (כולל ח'רבת שרין) כ-470 תושבים מוסלמיםGovernment of Palestine, Department of Statistics, 1945, p. 18 שטח הכפר התפרס על 4,732 דונם.Government of Palestine, Department of Statistics. Village Statistics, April, 1945. Quoted in Hadawi, 1970, p. 60 מתוכו 83 דונם היו מטעים וקרקע להשקיה, 2,397 שימשו לדגנים,Government of Palestine, Department of Statistics. Village Statistics, April, 1945. Quoted in Hadawi, 1970, p. 106 ואילו 39 דונם היו אדמות בנויות.Government of Palestine, Department of Statistics. Village Statistics, April, 1945. Quoted in Hadawi, 1970, p. 156

לפי מפקד האוכלוסין הירדני בשנת 1961, התגוררו בכפר קליל כ-749 תושבים.Government of Jordan, Department of Statistics, 1964, p. 26

לאחר הסכמי אוסלו, 27% משטחי הכפר סווגו כשטח A, ו-73% הנותרים כשטח C.Kafr Qallil Village Profile, ARIJ, p. 14 במהלך השנים חלק מן אדמות הכפר שימשו לבניית הר ברכה.Kafr Qallil Village Profile, ARIJ, p. 15

קישורים חיצוניים

 הערות שוליים 

קטגוריה:נפת שכם
קטגוריה:הרשות הפלסטינית: יישובים
קטגוריה:יישובים שומרוניים לשעבר